**72 ОСНОВНО УЧИЛИЩЕ „ХРИСТО БОТЕВ”**

гр. София, община Столична, област София-град

 кв. Суходол, ул. ,,Овчо поле” №14  3592 929 53 50

 е-mail: ou72@abv.bg; ou72@ou72.org

**Утвърдил: .......................**

**/Е. Иванова/**

**М Е Р К И**

**за повишаване качеството на образованието**

**в 72 ОУ„Христо Ботев“ гр.София**

**за учебната 2021-2022 година**

 **Настоящите мерки са приети на заседание на Педагогическия съвет с Протокол №9/ 13.09.2021 г. и утвърдени със заповед на директора № 408/13.09.2021 г.**

**УВОД**

 Един от отличителните белези на времето, в което живеем, е бързото развитие на информационното общество на базата на повсеместното навлизане на информационно-комуникативните технологии във всички сфери на икономиката, бита и обществения живот. Революцията в информационните технологии разкрива неподозирани възможности за извличане на информация и знания, преобразява представите ни за комуникиране във времето и пространството. Неслучайно днешната епоха се определя като епоха на знанието.

Определяйки ключовата роля на знанието като фактор за промените и основа за развитие на обществените ценности, и осъзнавйки значението на стратегическото планиране като средство за мотивиране на училищния колектив за осъществяване на промяна, 72 ОУ „Христо Ботев”, разработи стратегия за развитие на училището за период от 4 години (2021 г–2025 г.). Очакванията от прилагането на стратегията се изразяват в промяна на отношението, нагласите и мотивите на учителите в посока осъществяване на новата мисия на училището: качествено образование, основано на личностния подход.

Качественото образование се свежда не само до усвояване на знания, но и до развитие на личността, създаване на условия за изява на нейните творчески и индивидуални способности с цел добра социална реализация.

Очакваният резултат от прилагането на стратегията е да се постигне ново качество на образованието в 72 ОУ „Христо Ботев”, на базата на непрекъснатото самоусъвършенстване и квалификация на колегията, да се създаде атмосфера за създаване и прилагане на иновации в полза на развитието на ученика.

Понастоящем европейските политики обвързват системите за образование и обучение изцяло с ученето през целия живот. Търси се стратегия за развитие на ученето във всичките му аспекти – формално, неформално и самостоятелно – и на всички степени – от образованието в ранна детска възраст до висшето образование, професионалното образование и обучение и ученето за възрастни. Целите пред европейското образование и обучение вече са изцяло дефинирани в световен план с оглед на амбицията на ЕС да се превърне във водещи**.**

**Стратегическите цели според Стратегическата рамка за развитие на образованието, обучението и ученето в Република България (2021 - 2030) са**:

**1. Стимулиране на ученето през целия живот и мобилността**

Тази цел е свързана с необходимостта да се реагира на сериозните демографски промени в Европа, както и с необходимостта от редовно актуализиране и развиване на уменията в съответствие с промените в икономическата и социалната среда.

**2. Възприемане на подход на учене през целия живот**

- разработване и прилагане на системи за образование и обучение, които са гъвкави и лесно се адаптират към промените в обществото и икономиката;

- развитие на национални квалификационни рамки, основани на резултатите от ученето, и свързване на националните квалификационни рамки с Европейската квалификационна рамка а в глобален план икономика, основана на знанието.

**3. Подобряване на качеството и ефективността на образованието и обучението**

- акцент върху изграждането на ключови компетентности, включително повишаване на нивото на основните умения, като езикова и математическа грамотност и езиковите умения, както и повишаване на привлекателността на математиката, точните науки и технологиите

- осигуряване на високо качество на преподаването, включително чрез превръщане на преподаването в привлекателен кариерен избор и чрез предоставяне на адекватно първоначално образование и продължаващо професионално развитие на преподавателите

 **4. Утвърждаване на равнопоставеността, социалното сближаване и активното гражданско участие в сферата на образованието**

- осигуряване на качествено образование в ранно детство

- насърчаване на приобщаващото образование

- при необходимост, предоставяне на възможности за втори шанс за образование и осигуряване на индивидуален подход в обучението за учещи с неравностоен социален произход или специални потребности, както и за мигрантите

 и обучителите

 **5. Насърчаване на творчеството и новаторството, включително предприемчивостта, във всички степени на образование и обучение**

- разработване на образователни и обучителни програми, позволяващи придобиване на ключови компетентности като умения за учене, инициативност, предприемчивост, културна осведоменост

- насочване на образователните програми и всички останали форми на учене към изграждане на умения и компетентности, необходими на пазара на труда, и към стимулиране на иновациите и предприемчивостта.

- осигуряване на пълноценно функциониращ триъгълник на знанието: образование – научни изследвания – иновации;

Усилията на държавите-членки следва да бъдат насочени към следните задачи:

- **повишаване на качеството и увеличаване на практическата насоченост на обучението**, включително чрез провеждане на стажове и професионална практика и чрез модели за обучение, съчетаващи теоретична и практическа подготовка и подпомагащи прехода от обучение към заетост;

-**поощряване на партньорствата между публичните и частните институции** в сферата на образованието;

-**насърчаване на мобилността** посредством разработваната в момента програма „Еразъм за Всички”.

Конкретните измерения на тези задачи включват:

**Изграждане на набор от различни умения**, сред които ключови са:

**Нивото на професионалното образование и обучение**, **Универсални (трансверсални) умения**, необходими за всички работни места, като критично мислене, инициативност, способност за решаване на проблеми, работа в екип;

- **Основни, базови умения** – езикова и математическа грамотност и основни познания по математика и естествени науки. Изграждането на тези умения следва да бъде оптимизирано чрез подобряване на системите за ранно установяване и ранна намеса при проблеми с ученето, както и въвеждане на подходи, които осигуряват подкрепа на обучаемите в процеса на учене. Други важни елементи от предстоящите реформи са: а) осигуряването на висококачествено и икономически достъпно образование и грижи в ранна детска възраст

 - **Предприемачески умения** – те следва да бъдат насърчавани на всички нива на образованието, включително в училищата и в институциите, предлагащи професионално обучение (включително чрез разработване и изпълнение на национални стратегии за обучение в областта на предприемачеството);

- **Високотехнологични умения**– те следва да бъдат насърчавани посредством приоритетно внимание към учебни дисциплини като природните науки, математиката, технологиите и инженерството (включително сред жените, чиито потенциал за образование в тези области не е достатъчно използван);

- **Умения за общуване на чужди езици**

**По-ефективно оползотворяване на потенциала на дигиталните технологии, ИКТ и образователните ресурси със свободен достъп**

Преобладаващото мнение, че младото поколение е дигитално компетентно само защото е родено в дигиталния свят е неправилно. Следва да се положат допълнителни усилия за изграждане на добри компютърни умения сред възможно най-голяма част от населението. Специално внимание трябва да бъде обърнато на изграждането на дигитални умения сред учещите с неравностоен произход, на лицата, изпитващи затруднения в процеса на ученето, и на тези, които нямат добри перспективи за постигане на добри резултати в сфери като науките и технологиите.

- Особено важно е да бъдат изградени добри компютърни и дигитални умения сред преподавателите (посредством първоначална подготовка и продължаващо обучение). При подготовката на преподавателите трябва да се акцентира на учебните методи, основани на дигиталните технологии (т. нар. дигитална педагогика), както и на постоянно актуализиране на дигиталните умения на учителите. В тази връзка Европейската комисия ще продължи да разработва т.нар. Академия на Европейската Училищна Мрежа, в рамките на която се разработват и се предлагат мащабни онлайн курсове за професионално развитие. Следва да продължат усилията за подобряване на инфраструктурата за ИКТ в институциите, предлагащи образование и обучение, включително бърз интернет, достъп до дигитални ресурси.

 **ЗАДАЧИ**

* Да се допринесе за правилното и трайно усвояване на учебния материал.
* Да се формират навици за самостоятелно учене с разбиране;
* Да се стимулира любознателността и стремежа към знания;
* Да се създадат условия за творческо развитие и осмисляне на свободното време на учениците;
* Да се увеличи броя на учениците, посещаващи групи на ЦОУД.
* Да се открият заложбите на всеки ученик в дейности по интереси

**ОЧАКВАНИ РЕЗУЛТАТИ**

* Утвърждаване на средищните училища като успешна политика за модернизиране и оптимизиране на училищната мрежа.
* Преодоляване на диспропорциите в степента на образованост на учениците от закритите училища чрез повишаване мотивацията на учениците и учителите.
* Повишено качеството на образователно-възпитателния процес;
* Обновена материално-техническа база и осигурени материали и консумативи за работа и обучение;
* Осигурени възможности за общуване, опознаване и изява на деца от различни социални, етнически и културни общности;
* Създаден съвременен литературен фонд и осигурени образователни и занимателни игри; Изградени умения за планиране и осмисляне на познавателния процес, развитие и усъвършенствани знания и умения, свързани с изграждането на естетически вкус и интерес към изкуството;
* Участие на учениците в различни училищни, регионални и национални състезания, конкурси, изложби;
* Засилен интерес от страна на ученици и родители към целодневната организация на учебния процес.

**МЕРКИ** **за повишаване качеството на образованието:**

|  |  |  |
| --- | --- | --- |
| ДЕЙНОСТИ ЗА ПОВИШАВАНЕ КАЧЕСТВТО НА ОБРАЗОВАНИЕТО | ОТГОВОРНИК | СРОК |
| Повишаване на квалификацията и обогатяване кампетентностите на педагогическите специалисти за ефективно изпълнение на изискванията на изпълняваната работа и за кариерно развитие | ПЕДАГОГИЧЕСКИЯТ СЪСТАВ | ПОСТОЯНЕН |
| Участие на учителите и директора в обучение за работа с ученици със СОП и с деца от други уязвими групи | ДИРЕКТОР,ПЕДАГОГИЧЕСКИ СЪСТАВ | ПОСТОЯНЕН |
| Подкрепа на целодневното обучение на учениците от I-VII клас , включването им в различни дейности в рамките на целодневната организация на учебния ден.  | ДИРЕКТОР,УЧИТЕЛИТЕ ОТ ГРУПИ НА ЦОУД | ПОСТОЯНЕН |
| Развиване на допълнителни извънкласни и извънучилищни дейности в съответствие с потребностите на децата | ПЕДАГОГИЧЕСКИ СЪСТАВ | ПОСТОЯНЕН |
| На територията на 72 ОУ „Хр.Ботев” да се осигури възможност учениците да участват в занимания и съзтезания по различни видове спорт, с оглед на това да се развиват специфични способности у децата и за трансформиране на детската агресивност | ДИРЕКТОР |  |
| Прилагане на интерактивни методи на обучение и дидактични материали в дейности, които провокират мисленето и самостоятелността на учениците, формиране на практически умения и развитие на личността | ПЕДАГОГИЧЕСКИ СЪСТАВ | ПОСТОЯНЕН |
| Ежедневна коменикация между класния ръководител и учителя в ГРУПИ НА ЦОУД и учителите-специалисти в прогимназиален етап. | УЧИТЕЛИТЕ | ПОСТОЯНЕН |
| Осигуряване на допълнителни часове /консултации/ от учители – специалисти в прогимназиален етап | ПЕДАГОГИЧЕСКИТЕ СПЕЦИАЛИСТИ | ПОСТОЯНЕН |
| Подобряване на дисциплината и мотивацията за учене и добро представяне | ПЕДАГОГИЧЕСКИТЕ СПЕЦИАЛИСТИ | ПОСТОЯНЕН |
| Организиране на дейности, които да бъдат представяни пред родителите и обществеността | ДИРЕКТОРА,ПЕДАГОГИЧЕСКИТЕ СПЕЦИАЛИСТИ | ПОСТОЯНЕН |
| Организиране на изложба с изделия, изработени в часовете за дейности по интереси. | ПЕДАГОГИЧЕСКИТЕ СПЕЦИАЛИСТИ | ПОСТОЯНЕН |
| Изработване от учениците на табла, постери, проекти в коридорите и класните стаи. | ПЕДАГОГИЧЕСКИТЕ СПЕЦИАЛИСТИ | ПОСТОЯНЕН |
| Изграждане на позитивна атмосфера в класните стаи, кътове по интереси, обогатяване на МТБ. | ПЕДАГОГИЧЕСКИТЕ СПЕЦИАЛИСТИ | ПОСТОЯНЕН |
| Осъществяване на постоянна връзка между учител и родител, с цел подкрепа на ученика. | ПЕДАГОГИЧЕСКИТЕ СПЕЦИАЛИСТИ,РОДИТЕЛИТЕ | ПОСТОЯНЕН |
| Поощряване на учениците с постижения в конкурси, олимпиади и спортни състезания , чрез морални и материални награди. | ДИРЕКТОРА, ПЕДАГОГИЧЕСКИЯ СЪВЕТ | ПОСТОЯНЕН |
| Създаване на екип за подкрепа на личностното развитие въз основа на индивидуалните потребности на учениците. | ДИРЕКТОРА, ПЕДАГОГИЧЕСКИ СПЕЦИАЛИСТИ | ПРИ НЕОБХОДИМОСТ |